b'\n_START_ARTICLE_\nSiegfried Kasche\n_START_SECTION_\nPredratni \xc5\xbeivot\n_START_PARAGRAPH_\nKasche je ro\xc4\x91en u Strausbergu u Brandenburgu, Njema\xc4\x8dka 18. lipnja 1903. Nakon poha\xc4\x91anja kadetske \xc5\xa1kole u Potsdamu i vojne akademije Lichterfelde, razdoblje od 1919. - 1920. proveo je u Freikorpsu u Berlinu i balti\xc4\x8dkim dr\xc5\xbeavama. Priklju\xc4\x8dio se Sturmabteilungu 1925., gdje je dosegao \xc4\x8din gruppenf\xc3\xbchrera, i NSDAP-u 1926. Od 1928. do 1931. Kasche je zamjenik Gauleitera (vo\xc4\x91e strana\xc4\x8dke oblasti NSDAP-a) u Ostmarku, te 14. rujna 1930. izabran je za Reichstag. Bio je jedan od rijetkih visokih \xc4\x8dasnika SA-a koji su pre\xc5\xbeivjeli No\xc4\x87 dugih no\xc5\xbeeva 1934. god. Od 20. travnja 1941. do kraja rata u svibnju 1945., bio je veleposlanik Tre\xc4\x87eg Reicha pri Hrvatskoj u Zagrebu.\n_START_SECTION_\nVeleposlanik pri NDH\n_START_PARAGRAPH_\nDeset dana nakon \xc5\xa1to je doglavnik Slavko Kvaternik proglasio NDH, Kasche je stigao u Zagreb s funkcijom poslanika. Donio je zakon kojim se morala "za\xc5\xa1tititi hrvatska arijevska krv". Po\xc5\xa1to je NDH bila preblaga s obzirom na nacisti\xc4\x8dki standard prema \xc5\xbdidovima, naredio je da se iz svih logora NDH \xc5\xbdidovi prebace u njema\xc4\x8dke koncetracijske logore (nekoliko tisu\xc4\x87a ljudi). Kasche je bio jedan od zagovara\xc4\x8da usta\xc5\xa1ko-\xc4\x8detni\xc4\x8dke suradnje \xc5\xa1to nije urodilo uspjehom zbog usta\xc5\xa1ko-\xc4\x8detni\xc4\x8dke me\xc4\x91usobne mr\xc5\xbenje i stalnim usta\xc5\xa1kim prijevarama nad \xc4\x8detnicima. Cilj suradnje je trebalo biti uni\xc5\xa1tenje partizana na podru\xc4\x8dju NDH. Nakon kapitulacije Njema\xc4\x8dke, Kasche ostaje u NDH i radi plan o evakuaciji Hrvatskih oru\xc5\xbeanih snaga svjestan da partizani ne\xc4\x87e imati milosti prema zarobljenicima. U svibnju 1945. godine prebjegao je u inozemstvo. Kao ratni zlo\xc4\x8dinac izru\xc4\x8den je komunisti\xc4\x8dkim vlastima u Jugoslaviji i osu\xc4\x91en na smrt.\n_START_SECTION_\nRatni zlo\xc4\x8dini\n_START_PARAGRAPH_\nTijekom Drugog svjetskog rata mnogi su Srbi bili deportirani iz Hrvatske, neki u Srbiju, a neki u Reich. Na N\xc3\xbcrnber\xc5\xa1kom procesu odr\xc5\xbeane je koferencija u njema\xc4\x8dkom poslanstvu, gdje je predsjedavao Siegfried Kasche, "na kojoj je odlu\xc4\x8deno da se prisilno evakuiraju Slovenaci u Hrvatskoj i Srbiju i Srbi iz Hrvatske u Srbiju. Ova odluka dolazi od telegrama Ministarstva vanjskih poslova, Broj 389, datirana 31. svibnja 1941."_NEWLINE_18. travnja 1944. izvjestio je Berlin: "Hrvatska je jedna od zemalja u kojima je rje\xc5\xa1en \xc5\xbeidovski problem."_NEWLINE_Nakon rata, Kaschea su saveznici vratili u Jugoslaviju. Vrhovni sud Narodne Republike Hrvatske sudio mu je u svibnju 1947., osu\xc4\x91en i pogubljen vje\xc5\xa1anjem dne 7. lipnja 1947.'